Diari Oficial de la Generalitat Valenciana


Sumari del DOGV 2783, del 03-07-1996 (1996/838675)

ORDRE d'11 d'abril 1996, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838675


Data del document
:   11-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 d'abril 1996, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat.   
Vistos els expedients incoats a instància dels representant dels titulars dels centres docents privats que s'allisten en l'annex, en sol·licitud de la modificació de l'autorització, per canvi de titularitat.  
En cada expedients s'ha aportat document públic atorgat davant notari on es fan constar la cessió i acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria d'Educació i Ciència.  
Els nous titulars declaren no trobar-se en cap dels supòsits relacionats a l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.  
Els expedients han sigut tramitats per les direccions territorials corresponents i que aquestes, a la vista dels informes favorables de la Unitat d'Inspecció Educativa, eleven propostes favorables al que es sol·licita.  
Vist el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris, l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de febrer de 1993), sobre procediment per a sol·licitar l'accés, la renovació o modificació dels concerts educatius i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització, per canvi de titularitat, dels centres docents privats que es relacionen en l'annex en els termes que s'hi especifiquen.  
Segon  
D'acord amb el que es disposa a l'apartat vint-i-tres de l'ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat, introduint-ne les modificacions que per aquesta Ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a que fa referència aquesta ordre.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 11 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX  
Centre concertat: Academia Latina  
Domicili: c/ Jover, 15  
Localitat: Castelló de la Plana  
Província: Castelló de la Plana  
Codi: 08641975  
Anterior titular: Manuel Alba Mallasen  
Nou titular: Acadèmia Latina, SL  
Centre: Montessori  
Domicili: c/ Fondó dels Frares, 2  
Localitat: Alacant  
Província: Alacant  
Codi: 54505591  
Anterior titular: José Vicente Petrel Garrido   
Nou titular: Montessori, Escuela Infantil, SL  
Centre concertat: Argos  
Domicili: Av. Burjassot, 291  
Localitat: València  
Província: València  
Codi: 62932853  
Anterior titular: José Luis Marín Carbonell  
Nou titular: Colegio Argos, SL  
Centre: Virgen de los Dolores  
Domicili: c/ Ermita, 23  
Localitat: Picassent  
Província: València  
Codi: 33639000  
Anterior titular: Operarias Catequistas de Nuestra SeÑora de los Dolores  
Nou titular: Arquebisbat de València.  
Centre: Belle Époque  
Domicili: Av. Pérez Galdós, 36-1.º  
Localitat: Alzira  
Província: València  
Codi: 76949465  
Anterior titular: M.ª Jesus García Fuentes y Mª. Dolores Llaveria Gómez  
Nou titular: M.ª Dolores Llaveria Gómez